|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 5476 Αθήνα, 11/10/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αμέριστη συμπαράστασή του στους εργαζόμενους του Ελληνικού Ερυθρού Σταυρού που δίνουν τον δίκαιο αγώνα για τη διατήρηση των θέσεων εργασίας τους.

Αφού ταλαιπωρούνται περισσότερο από δέκα χρόνια, λόγω κακοδιοίκησης και κακοδιαχείρισης διορισμένων διοικήσεων, αφού είναι απλήρωτοι εδώ και τρεις μήνες, τώρα βρίσκονται αντιμέτωποι και με την αναστολή της σύνδεσης του Ελληνικού Ερυθρού Σταυρού με τη Διεθνή Ομοσπονδία Ερυθρών Σταυρών.

Η απόφαση της Διοίκησης του Διεθνούς Ερυθρού Σταυρού έρχεται ως αποτέλεσμα της αδυναμίας της διοίκησης του ΕΕΣ να συμμορφωθεί στις οδηγίες της Διεθνούς Ομοσπονδίας και θα σημάνει την αναστολή όλων των προγραμμάτων της οργάνωσης στην Ελλάδα.

Το ΕΚΑ καλεί την κυβέρνηση να παρέμβει προκειμένου να εμποδίσει την αναστολή λειτουργίας του ΕΕΣ, προκειμένου να συνεχιστεί το ανθρωπιστικό έργο του οργανισμού και να διασφαλιστούν οι θέσεις εργασίας των συναδέλφων εργαζομένων.

**Το Δ.Σ.**